Public procurement notice: Voluntary Ex Ante Transparency Notice
Published: 2022-03-16
Buyer: Region Sjælland
Country: DK
Contract type: Services
Procedure: Contract award without prior publication
CPV classification: 48100000 | 72000000 | 72200000 | 72600000
Estimated value: 38100000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Indkøbet udgør en ændring af den mellem Region Sjælland og Epic Systems Corporation indgåede kontrakt om levering og vedligeholdelse af Sundhedsplatformen.
Ændringen vedrører opsætning, tilpasning, implementering samt support og vedligeholdelse af modulet Epic Radiant Radiology og har overordnet til formål at  sikre specifikke hovedprocesser og dataoverførsel til processer i samlede patientforløb ved brugen af Sundhedsplatformen. Dette med henblik på at løse en række uforudsete udfordringer med funktionaliteter, krav og behov, der allerede var omfattet af leverancen omkring Sundhedsplatformen og således konkurrenceudsat ved udbuddet af denne kontrakt. Det overordnede formål bag kontrakttillægget er således at indfri de oprindelige målsætninger, krav og behov i henhold til kontrakten om Sundhedsplatformen.
Kontrakttillægget omfatter ikke indkøb af licenser til Radiant Radiology, idet disse medfulgte i henhold til den oprindelige kontrakt om Sundhedsplatformen.
Region Sjælland håndterer i dag en række funktionaliteter gennem Sundhedsplatformen og moduler i relation til den indgåede aftale samt tre ældre RIS/PACS-løsninger. De eksisterende løsninger opfylder ikke til fulde det eksisterende behov og begrænser mulighederne for forbedring af behandlinger og arbejdsgange inden for det billeddiagnostiske område, som har betydning for patientsikkerheden.
Baggrunden for de udfordringer, der opleves omkring de omhandlede funktionaliteter, er navnlig, at der siden indgåelse af kontrakten om Sundhedsplatformen er sket en række væsentlige ændringer, der ikke kunne forudses på det oprindelige udbudstidspunkt. Disse har medført, at flere afdelinger nu arbejder i flere forskellige systemer, der ikke er integreret op imod hinanden, hvilket har skabt flere kritiske udfordringer.
De behov og funktionaliteter, som tilkøbet af Radiant Radiology nærmere skal sikre, er overordnet set følgende:
- Samling og overførsel af data gennem Sundhedsplatformen, således at ikke-radiologiske specialer, der benytter RIS/PACS-systemer, ikke skal dobbeltregistrere og dobbeltbooke.
- Bedre behandlingskvalitet ved samling af al patienthåndtering i ét og samme system, hvorved der kan opnås et samlet overblik over den enkelte patients ordinationer og resultater samt et samlet klinisk overblik over patientens behandlingsforløb.
- Administrativt forbedret styring ved, dels at booking og indkaldelse skal kunne ske direkte via Sundhedsplatformen, således at patienten får tildelt korrekt patientkontakt mv., og der opnås ensartet indberetning til Landspatientregistret (LPR3), dels at al afregning og ydelseskodning bliver ensartet med den øvrige LPR3-indberetning og dermed sikrer korrekt indberetning af besøg og resultatberetninger.
Region Sjælland har på den baggrund gennem en længere periode analyseret mulighederne for en fremtidig håndtering af funktionaliteterne. Denne analyse har bl.a. afdækket, at de specifikke funktionaliteter vedrører følgende hovedprocesser, der alle var omfattet af den oprindelige kravspecifikation for udbuddet og kontrakten om Sundhedsplatformen: Henvisning/visitation, protokollering, booking/indkaldelse, undersøgelsesdokumentation, medicinering og understøttelse af epikriser. Det er specifikke funktionaliteter relateret til disse processer, som tilkøbet af Radiant Radiology fra Epic skal sikre.
Regionens analyse af udfordringerne med de konkrete funktionaliteter har videre vist, at de omhand-lede funktionaliteter allerede i dag varetages i Sundhedsplatformen via en række forskellige indehold-te moduler. Ændringen af den indgåede aftale med Epic til indeholdelse af opsætning, tilpasning, implementering samt support og vedligeholdelse af modulet Epic Radiant Radiology indebærer såle-des en ændring fra de nuværende anvendte moduler til Radiant Radiology. Funktionaliteterne, som fremadrettet ønskes varetaget gennem Radiant Radiology, varetages således i dag på fuldt tilsvaren-de vis som ved tilkøbet af Radiant Radiology ved andre tilkoblede moduler til Sundhedsplatformen. De forskellige moduler svarer således i høj grad til de workflows og funktionaliter, som er indeholdt i Radiant Radiology.
Der må således anses for at være funktionel identitet mellem de forudgående og hidtil anvendte moduler mv. til understøttelse af funktionaliteterne i Sundhedsplatformen og de supplerende ydelser fra Epic omfattet af denne ændring. Radiant Radiology udgør således ikke et selvstændigt system endsige et selvstændigt RIS-system, men en ydelse/modul svarende til de, der allerede har været anvendt til sikring af de pågældende funktionaliteter i Sundhedsplatformen.
Sammenfattende har de udførte evalueringer og markedsundersøgelser vist, at Radiant Radiology på tværs af specifikke hovedprocesser inden for det billeddiagnostiske arbejdsflow understøtter og kan sikre de væsentligste dele af den påkrævede funktionalitet i Sundhedsplatformen med henblik på opfyldelse af regionens behov.
Region Sjælland vurderer, at indkøbet af Radiant Radiology fra Epic kan ske med hjemmel i udbudslovens §§ 178, 181 og 183.


Winner: Epic Systems Corporation
Award value: 38100000